Skryfkompetisie: 67 woorde vir Mandela-dag 2017 | LitNet
Klik hier vir die aankondiging van die wenner.
In die lig van Mandela-dag op 18 Julie nooi LitNet jou om ’n kort-kortverhaal van 67 woorde te skryf. Jy mag oor enige onderwerp skryf, solank die woordtelling 67 is.
Nelson Mandela het hom vir 67 jaar toegewy aan die bewerkstelliging van sosiale geregtigheid. In die gees van Mandela-dag word Suid-Afrikaners aangemoedig om 67 minute van hul tyd op te offer en iets te doen wat tot voordeel van ander is.
Die verhaal se titel vorm nie deel van die 67 woorde nie.
Let wel: Weens proeflees en redigering kan die woordgetal van jou kort-kortverhaal verander in die weergawe wat op LitNet gepubliseer word. Jou inskrywing moet egter presies 67 woorde lank wees om vir die prys te kwalifiseer.
Jy kan ’n boekpakkie wen met die volgende boeke wat deur Penguin Random House (Zebra Press), Jonathan Ball, NB-Uitgewers (Tafelberg) en Protea Boekhuis geskenk sal word:
2017-07-14 at 00:01
Ek wou net vra: tel die titel van die kortverhaal as deel van die 67 woorde vir die 67 woorde kompetisie?
2017-07-14 at 11:12
Hallo Roxanne, die titel van die kort-kortverhaal word nie bygereken by die woordtelling nie. Vriendelike groete, Liné Enslin, redaksionele assistent
2017-07-15 at 11:36
Watter bron van vas/ losskryf word aanvaar? Wil myself nie diskwalifiseer nie, asb. Dankie.
Hallo Rolene. Ons gebruik die Afrikaanse Woordelys en Spelreëls as riglyn. Onthou egter dat die woordtelling voor proeflesing (soos ons dit van jou af ontvang) as maatstaf gebruik word, so jy hoef nie bekommerd te wees as die woordtelling ná proeflesing verander het nie. Vriendelike groete, Liné Enslin, redaksionele assistent
Die 11de uitgawe van die Afrikaanse Woordelys en Spelreels (xxxiv, 757p, R450) is pas deur Pharos gepubliseer.
Ek skryf graag in.
2017-07-18 at 14:34
Reeds my inskrywing ingestuur.
Hi. Sluitingsdatum is 31 Julie, maar wanneer word die wenner aangekondig? Sal dit op die webblad genoem word?
2017-07-28 at 09:04
Weens die groot hoeveelheid inskrywings sal die wenner eers middel-Augustus op die webblad aangekondig word.